এ প্রসঙ্গে তিনি বলেন, জনগণের সেন্টিমেন্ট হচ্ছে- আমার ভোট আমি দেব, যাকে খুশি তাকে দেব এবং নিরাপদে দেব- ওই ধরনের একটি নির্বাচন কমিশন দরকার যারা এটা করতে পারবে। আমরা স্পষ্টভাষায় বলতে চাই, নির্বাচন কমিশন আর যা-ই হোক, বর্তমান রকিব উদ্দীন মার্কা নির্বাচন কমিশন দিয়ে সুষ্ঠু নির্বাচন হবে না। এটা কেউ মেনে নেবে না। নির্বাচন কমিশন কোনো দলকে খুশি বা অখুশি করার জন্য যদি হয়, সেই কমিশন দিয়ে দেশের কোনো মঙ্গল হবে না।